Dacian Cioloş a fost filmat în ipostaze nemaivăzute până acum, cel puţin în public. Fostul premier al României s-a plimbat pe o alee din Herăstrău împreună cu o puştoaică, faţă de care a fost extrem de afectuos. Plimbarea a început cu o… convorbire telefonică în care Dacian Cioloş a fost angajat minute bune. Tânăra i-a respectat intimitatea, mergând în faţa lui, probabil pentru a nu auzi discuţia pe care o purta fostul şef al Guvernului. După ce convorbirea telefonică s-a încheiat, fostul premier, revanşându-se parcă pentru că şi-a lăsat prietena să aştepte, i-a pus un braţ, protector, după umeri. Puştoiaca a răspuns imediat gestului de afecţiune şi l-a luat şi ea pe după mijloc pe ex-premier. Cei doi au continuat să meargă înlănţuiţi, agale, pe aleile Herăstrăului. (CITEŞTE AICI: Dacian Cioloş s-a întâlnit cu un afacerist într-un mall din Capitală! Cum a fost fotografiat)

Cioloş şi prietena lui din Zalău

Episodul plimbării a fost urmat de cel al… despărţirii. Care s-a produs pe Aeroportul Henri Coandă, unde Dacian Cioloş şi-a condus prietena, cu maşina şi escorta SPP. Şoferul ex-premierului a parcat chiar la intrarea în terminalul de Plecări, dar şeful său nu l-a lăsat să pună mâna pe bagajul tinerei. Fostul prim-ministru s-a dus direct la portbagaj şi a luat dinăuntru troller-ul fetei. Nu l-a pus imediat pe roţi, ci l-a ridicat mai întâi, cu grijă, peste bordură. Apoi l-a târât, de mâner, urmând-o îndeaproape pe fată, care o luase înainte.

Cei doi au discutat tot timpul, binedispuşi, şi au mers împreună până la check-in. Cât au durat formalităţile, Dacian Cioloş şi tânăra au vorbit fără încetare, ba chiar, la un moment dat, amuzată teribil de ce îi spunea ex-premierul, fata a râs zgomotos. După ce a primit tichetul de îmbarcare, tânăra i l-a arătat fostului prim-ministru, care l-a studiat atent câteva secunde înainte de a i-l înapoia. Fostul şef al Executivului a condus-o mai apoi pe tânără până la controlul de securitate, unde a avut loc şi despărţirea. Cei doi s-au îmbrăţişat strâns, îndelung, chiar printre călătorii grăbiţi, iar tânăra l-a mângâiat, la sfârşit, pe umăr pe cel care a însoţit-o la aeroport. Apoi a fluturat scurt mâna, într-un ultim gest de rămas bun, care a fost reprodus, în oglindă, de Dacian Cioloş. Şi asta a fost tot. Fiecare şi-a văzut de drumul lui, tânăra luând-o spre poarta de îmbarcare, iar ex-premierul spre ieşire.

Dacian Cioloş şi prietena lui s-au strâns tare în braţe, la despărţire

Contactat de CANCAN.RO, SITE-UL NR. 1 DIN ROMÂNIA, Dacian Cioloş a explicat că tânăra este o prietenă pe care a condus-o la aeroport.

„O prietenă din Zalău. A fost pe la noi şi am condus-o la aeroport”, a declarat fostul premier al României.

Dacian Cioloş a fost şeful Guvernului României între noiembrie 2015 şi ianuarie 2017. Din anul 2000, este căsătorit cu o franţuzoaică, Valérie Cioloş-Villemin, cu care nu are copii.

Cine are mai multe detalii despre prietena din Zalău a fostului premier este rugat să ne scrie pe adresa pont@cancan.ro.

(VEZI ŞI: Dacian Cioloş, prima declaraţie după desecretizarea stenogramelor din timpul guvernării sale)